تهزو الطيافر على نغمات الف هنية وهنية فقلب الفيلا امام جميع الحضور اللي عرضو ليهم كاملين .. كانت فأبهى حلة بالحجاب ديالها والتاج على راسها شادة صوفيا فيديها وخوا حداها فالطيفور باللباس بلدي وقدامو استريلا بتكشيطة فنفس التوب والخياطة داشراق وصوفيا .. شاد ليها فيديها كير ليهم باي باي ويضحك معاها وهي فرحانة بلا ميحشم من الحضور ولا يعيرهم انتباه .. قايلو ليهم الطيافر مع بعض كيشطحو بيهم وهوا كل شوية يضحك مع اشراق ويغمز ليها وهي كتموت بالضحك وتبعو بعينيها والكل واقف كيسفق والفيلا عامرة .. المشروبات والحلويات كيتفرقو والجوق والدقايقية فدقة وحدة كيلعبو والدنيا حامية ... حطات خليج يدها على فمها وهي واقفة حدا عماد كتسفق بيديها فتكشيطة زرقاء والشعر مطلوق وبغات ترد .. تلفت شاف فيها ومشات تبعها للحمام كترد على خاطرها وهوا هازها ليها جلايلها من الارض حتى سالات وهزات راسها كضحك وحطات يدها على كرشها غمزاتو وهي يضحك تا بانو ضراسو وعنقها بقوة فرحان .. ضرباتها بتعكيرة وخرجات بحال الى هي العروسة وهوا شاد فيها وعائلتو اللي عرضو عليهم جلسين فالطبلة كاملين كيسفقو ويتفرجو .. اما الجدة فراسها كيدي ويجيب اللور .. النعاس قاتلها وحداها عرام دالبز مجبد فوق حد السداري وهي ولا بغات تنعس ... كل شوية تحل عينيها طل فين وصلو وترجع تمايل .